**ՀԱՅՏԱՐԱՐՈՒԹՅՈՒՆ**

Պաշտպանության նախարարության քաղաքացիական ծառայության

թափուր պաշտոն զբաղեցնելու համար մրցույթի մասին

Պաշտպանության նախարարությունը (այսուհետ` ՊՆ) հայտարարում է **արտաքին մրցույթ** ՊՆ հանրապետական զինվորական կոմիսարիատի Կոտայքի մարզի զինվորական կոմիսարիատի զորակոչի բաժնի ավագ մասնագետի (ծածկագիր` 26-35.11-Մ5-55) քաղաքա­ցիական ծառայության թափուր պաշտոնն (այսուհետ` պաշտոն) զբաղեցնելու համար:

 Պաշտոնի բնութագրի, պաշտոնն զբաղեցնող քաղաքացիական ծառայողի համար սահ­մանված իրավունքների, պարտականությունների, պաշտոնին ներկայացվող պահանջների` պաշտոնի համար պահանջվող կրթության, աշխատանքային ստաժի, մասնագիտական գիտե­լիքների, կոմպետենցիաների, ինչպես նաև աշխատանքի կազմակերպման լիազորությունների և ղեկավարման շրջանակների մասին տեղեկատվությունը ներառված է պաշտոնի անձնագրում, որի Էլեկտրոնային տարբերակը կցված է <https://cso.gov.am/> կայքէջում հրապարակված հայտարարու­թյանը:

Մրցույթի թեստավորման փուլը կանցկացվի 2025 թվականի հունվարի 10-ին, ժամը 15:00-ին` Վարչապետի աշխատակազմի քաղաքացիական ծառայության գրասենյակի վարչական շենքում (հասցե` ք. Երևան, Տերյան 89 ):

**Մրցույթի մասնակիցների մուտքը թեստավորման սենյակ դադարեցվում է թեստավորումը սկսելուց 10 րոպե առաջ։**

Մրցույթի հարցազրույցի փուլը կանցկացվի «Հարցարան» ձևաչափով՝ 2025 թվականի հունվարի 14-ին, ժամը 10:00-ին` ՊՆ վարչական համալիրում (հասցե` ք. Երևան, Բագրևանդի 5):

Հիմնական աշխատավարձը` **163072** (հարյուր վաթսուներեք հազար յոթանասուներկու) դրամ է` ներառյալ եկամտահարկը:

Նշված պաշտոնին հավակնող անձը պետք է լինի` բարեկիրթ, պարտաճանաչ, հավասարակշռված, գործնական, ունենա նախաձեռնողականություն և պատասխանա­տվության զգացում:

Թեստում ընդգրվող մասնագիտական գիտելիքների վերաբերյալ թեստային առաջա­դրանք­ները կազմված են հետևյալ բնագավառներից`

* **Սահմանադրություն**. Հոդվածներ` 8, 12, 14, 17, 21, 28, 34, 41, 57, 110, 177, 179, 180, 181

հղումը` <https://www.arlis.am/DocumentView.aspx?DocID=143723>

* **«Հանրային ծառայության մասին»** ՀՀ օրենք․ Հոդվածներ` 3, 9, 12, 15, 22, 28, 29, 34 հղումը` https://www.arlis.am/DocumentView.aspx?DocID=189406
* **«Պաշտպանության մասին»** ՀՀ օրենք. Հոդվածներ` 5, 6, 7, 9, 10, 15, 16, 23, 26

 հղումը` https://www.arlis.am/DocumentView.aspx?DocID=166849

* **«Զինվորական ծառայության և զինծառայողի կարգավիճակի մասին»** ՀՀ օրենք.

 Հոդվածներ` 3, 4, 5, 6, 7, 9, 10, 15, 30, 35, 36, 39, 54, 61. 70, 71

 հղումը` https://www.arlis.am/DocumentView.aspx?DocID=166134

* **«ՀՀ Քաղաքացիության մասին»** ՀՀ օրենք. Հոդվածներ` 6, 7, 8, 11, 15, 27

հղումը` https://www.arlis.am/DocumentView.aspx?DocID=166137

* **«Քաղաքացիական ծառայության մասին»** ՀՀ օրենք. Հոդվածներ` 3, 6, 7, 9, 10, 13, 19, 22

հղումը` <https://www.arlis.am/DocumentView.aspx?DocID=138910>

* **«Այլընտրանքային ծառայության մասին»** ՀՀ օրենք. Հոդվածներ` 2 ,3 ,4, 6, 14

 հղումը` https://www.arlis.am/DocumentView.aspx?DocID=123346

* **«Գրավոր խոսք»,** Վազգեն Գաբրիելյան, երրորդ լրամշակված հրատարակություն, Լիմուշ հրատարակչություն, Երևան 2012թ., էջեր` 58, 64, 71, 82-84, 93-98, 108, 174, 190-191, 224, 226, 231, 261, 265, 268,

հղումը`  <http://parliament.am/library/books/gravor-khosq.pdf>

* **Ինֆորմատիկա** 7-րդ դասարան, դասագիրք հանրակրթական դպրոցի համար: Ս.Ս. Ավետիսյան, Ս.Վ. Դանիելյան: Երևան 2012, պարագրաֆներ՝ §1.1, §1,2, §1,3, §1,5, §2,3, §3,3, §3,4, §6,6,

հղումը`  <http://fliphtml5.com/fumf/egdx>

Թեստում ընդգրկվող կոմպետենցիաների վերաբերյալ թեստային առաջադրանքները կազմված են տվյալ պաշտոնի համար սահմանված և ՀՀ կառավարության պաշտոնական կայքէջում՝ <https://www.gov.am/am/announcements/item/346/> հրապարակված ընդհան­րա­կան կոմպետենցիաներից, մասնավորապես՝

* «Բարեվարքություն» կոմպետենցիա,

հղումը՝ հղումը՝ https://www.gov.am/u\_files/file/Haytararutyunner/3.pdf

* «Խնդրի լուծում» կոմպետենցիա,

հղումը՝ <https://www.gov.am/u_files/file/Haytararutyunner/4.pdf>

* «Հաշվետվությունների մշակում» կոմպետենցիա,

հղումը՝ <https://www.gov.am/u_files/file/Haytararutyunner/6.pdf>

**Մրցույթին** մասնակցել ցանկացող ՀՀ քաղաքացիները փաստաթղթերը ներկայացնում են էլեկտրոնային եղանակով` քաղաքացիական ծառայության գրասենյակի կայքէջի՝ <https://cso.gov.am/> միջոցով:

Էլեկտրոնային եղանակով դիմում ներկայացնելու համար անհրաժեշտ է այցե­լել  <https://cso.gov.am/> կայքէջի «Գլխավոր» էջի «Մրցույթների հայտարարություններ» բաժնի «Ղեկավար և մասնագիտական» ենթաբաժին: Ծանոթանալով մրցույթի մասին հրապարակված հայտարարության բովանդակությանը և տվյալ պաշտոնի անձնագրին՝ քաղաքացին կարող է հայտարարության տեքստի վերջում նշված «Դիմել» ստեղնի օգնությամբ ներկայացնել էլեկտրոնային դիմում: Սեղմելով «Դիմել» ստեղնը՝ բացվում է «Մուտք» պատուհանը, որտեղ անհրաժեշտ է լրացնել վավեր էլեկտրոնային փոստի հասցե, գաղտնաբառ և սեղմել «Գրանցվել» կոճակը, եթե առաջին անգամ է դիմում ներկայացվում վերոնշյալ կայքէջի միջոցով, իսկ եթե արդեն գրանցված է, անհրաժեշտ է սեղմել «Մուտք» կոճակը:

Հաջորդ քայլով անհրաժեշտ է բացված պատուհանի վերևի աջ անկյունում՝ «Իմ էջը» բաժնում («Ծանուցումներ» (զանգակ նշանի տեսքով է)  բաժնի կողքը), լրացնել անձնական տվյալները և «Կրթություն», «Օտար լեզուներ», «Համակարգչային ծրագրեր» բաժինները, պարտադիր լրացման ենթակա բոլոր դաշտերը, կցել հայտարարության մեջ նշված անհրաժեշտ փաստաթղթերի լուսապատճենները, լուսանկարը և սեղմել «Պահպանել փոփոխությունները» ստեղնը:

Լրացնելով «Իմ էջի» անձնական տվյալները, կցելով անհրաժեշտ փաստաթղթերը՝ անհրաժեշտ է արդեն իսկ գրանցված օգտատիրոջ էջում՝ «Մրցույթներ» բաժնում գտնել կոնկրետ պաշտոնի համար անցկացվող մրցույթի մասին հրապարակված հայտարարությունը և «Գործողություններ» ենթաբաժնի ներքո նշված «Դիմել» ստեղնով ներկայացնել դիմումը, որից անմիջապես հետո քաղաքացին ստանում է  ծանուցում դիմումն ընդունվելու մասին:

Դիմումի կարգավիճակի մասին տեղեկատվություն կարելի է ստանալ նաև օգտատիրոջ անձնական էջի «Մրցույթներ» բաժնի «Հայտարարություններ» ենթաբաժնում կոնկրետ պաշտոնի համար հայտարարված մրցույթի տողում «Գործողություններ» ենթաբաժնի ներքո գրառումից. նշված հատվածում՝

ա) եթե ակտիվ է «Դիմել» ստեղնը, ապա դիմումը դեռևս գրանցված չէ,

բ) եթե ակտիվ է «Իմ դիմումը» ստեղնը, ապա դիմումը ներկայացված է Քաղաքացիական ծառայության գրասենյակ, և այն ուսումնասիրման փուլում է,

գ) եթե ակտիվ է «Խմբագրել» ստեղնը, ապա անհրաժեշտ է խմբագրել դիմումը՝ շտկելով փաստաթղթերի թերություններն ու սխալները, և կրկին ներկայացնել այն:

Ներկայացված փաստաթղթերի ուսումնասիրության արդյունքում հնարավոր է փաս­տաթղթերը հետ վերադարձվեն քաղաքացուն՝ խմբագրման համար: Նման դեպքում քաղա քացին պարտավոր է ծանուցումն ուղարկելուց հետո՝ 2 (երկու) աշխատանքային օրվա ընթացքում կրկին դիմել՝ վերացնելով փաստաթղթերի թերություններն ու ուղղելով սխալները, որոնց մասին քաղաքացին ծանուցվում է «Իմ էջի» «Ծանուցումներ» բաժնի և էլեկտրոնային փոստի միջոցով: Փաստաթղթերի թերությունների և սխալների մասին մեկնաբանությունը քաղաքացին կարող է տեսնել՝ բացելով «Իմ էջի» «Մրցույթներ» բաժնի   համապատասխան հայտարարության հերթական համարից առաջ դրված ⊕ նշանը:

Փաստաթղթերը խմբագրելու համար անհրաժեշտ է այցելել «Անձնական էջ»-ի «Մրցույթներ» բաժնի «Հայտարարություններ» ենթաբաժին, ընտրել կոնկրետ պաշտոնի համար հրապարակված հայտարարությունը, «Գործողություններ» ենթաբաժնի ներքո նշված «Խմբագրել» կոճակը սեղմել, կատարել փոփոխությունները և ներքևում նշված «Դիմել» կոճակի միջոցով դիմումը կրկին ներկայացնել:

Համակարգում գրանցվելուց հետո քաղաքացին իր «Անձնական էջ» կարող է մուտք գործել՝ այցելելով <https://cso.gov.am/> կայքէջի «Գլխավոր» էջի «Մուտք» բաժին կամ  <https://hartak.cso.gov.am/>  հղումի  «Անձնական էջ» բաժինը, որտեղ անհրաժեշտ է լրացնել գրանցված էլեկտրոնային փոստի հասցեն և գաղտնաբառը:

Մրցույթին մասնակցելու համար անհրաժեշտ փաստաթղթերն են`

1. դիմում (ձևը լրացվում է էլեկտրոնային եղանակով),
2. անձնագրի, սոցիալական քարտի և/կամ նույնականացման քարտի լուսապատճենները (եթե անձը  նույնականացման կամ սոցիալական քարտ չի ներկայացնում, ապա անհրաժեշտ է ներկայացնել անձին հանրային ծառայության համարանիշ տրամադրելու մասին տեղեկանքի կամ հանրային ծառայության համարանիշի տրամադրումից հրաժարվելու մասին տեղեկանքի  լուսապատճենը),
3. բարձրագույն կրթությունը հավաստող փաստաթղթի  լուսապատճենը,
4. աշխատանքային գործունեությունը հավաստող փաստաթղթի լուսապատճենը,
5. արական սեռի անձինք՝ նաև զինվորական գրքույկի՝ գրառում արված բոլոր էջերի լուսապատճենները կամ դրան փոխարինող ժամանակավոր զորակոչային տեղամասին կցագրման վկայականի լուսապատճենը,
6. մեկ լուսանկար՝ 3X4 չափսի:

**Նշված փաստաթղթերը անհրաժեշտ է կցել՝ pdf, jpg, կամ exe փոքրատառ գրված ֆորմատով։**

Մրցույթին մասնակցելու համար առցանց դիմումների ընդունման վերջնաժամկետն է 2024 թվականի նոյեմբերի 29-ը, ժամը 24:00-ն:

Մրցույթներին մասնակցել ցանկացող քաղաքացիները հարցերի և լրացուցիչ տեղեկություն­ների համար կարող են դիմել ՊՆ քաղաքացիական անձնակազմի կառավարման վարչություն **(հասցե` ք. Երևան, Բագրևանդի 5, հեռախոսահամար` 010-29-44-28):**

**25․11․2024թ․**